open-index/open-wikipedia-markdown huggingface dataset:
Jabatan Pengairan dan Saliran Negeri Sembilan

Projek Pembangunan Jabatan Pengairan dan Saliran Negeri Sembilan (JPSNS) Ini Banyak Tertumpu Kepada Projek-projek Pengurusan Banjir Bagi Mengwujudkan Suasana Yang Selesa dan Bebas Daripada Banjir. Selain Dari Itu, Jabatan Ini Melaksananakan Projek-projek Memperbaiki Sungai-sungai Di Bawah Program Pengurusan Lembangan Sungai.

Jabatan Ini Juga Memainkan Peranan Dalam Usaha-usaha Pengawalan dan Pencegahan Dengan Memberi Khidmat Nasihat Dalam Bidang Saliran Mesara Alam Kepada Setiap Projek Pemajuan Tanah Bagi Memastikan Pembangunan Yang Dirancang TIdak Menumbulkan Masalah Saliran Yang Boleh Menyumbang Kepada Kemungkinan Untuk Berlakunya Banjir.

Projek Menambak Laut dan Projek Kawalan Hakisan Pantai Di Bawah Kejuruteraan Zon Pantai Turut Memainkan Peranan Dalam Memulihara Persisiran Pantai Port Dickson bagi Menjamin Keselesaan Sektor Pelancongan.

Peranan Hidrologi Dalam Melaksanakan Kerja-kerja Mengutip dan Mengumpulkan Data-data Hidrologi Daripada Stesen-stesen Lebathujan, Aras Air, Sejatan, Endapan Ampai dan Kualiti Air Sungai Turut Memberi Sumbangan Yang Besar.

Di dalam bidang Pengairan, Jabatan Telah Menyediakan Infrastruktur-infrastruktur Untuk Skim Pengairan, Pemulihan Kawasan Tanah Sawah Terbiar Di Bawah Program MOA Inc., Pemulihan Kolam Ikan dan Ternakan Udang.

## Visi
Peneraju Perkhidmatan Kepakaran Kejuruteraan dan Pengurusan Sumber Air Negara

## Misi
Menyediakan Perkhidmatan Kepakaran Kejuruteraan & Pengurusan Sumber Air merangkumi Pengurusan Lembangan Sungai, Zon Pantai serta Pengurusan Banjir & Kemarau secara bersepadu bagi meningkatkan kualiti hidup rakyat dengan memastikan Sekuriti Air dan Kelestarian Alam Sekitar

## Fungsi

# Pelaksanaan Perancangan dan Pembangunan Sistem Ramalan Banjir dan Kemarau, Pengurusan Data dan Maklumat Hidrologi dan Penilaian serta Pengurusan Sumber Air Negara.
# Pembangunan Perancangan dan Pengurusan Lembangan Sungai.
# Meningkatkan Perancangan dan Pembangunan Infrastruktur serta Pengurusan Air untuk Tanaman dan Keperluan Pertanian yang lain.
# Pembangunan Perancangan dan Pengurusan Program Tebatan Banjir.
# Pelaksanaan Pembangunan dan Pengurusan Zon Pantai untuk Mengurangkan Hakisan Pantai serta Masalah Mendapan di Muara Sungai.
# Menguruskan dan Mengawal Selia Pelaksanaan Program Pengurusan Air Hujan di Kawasan Bandar.
Pejabat Daerah & Tanah Seremban

Daerah Seremban terletak di Bahagian Utara Negeri Sembilan dan merupakan daerah keempat terbesar dengan keluasan 95,360.71 hektar. Terdapat 8 buah mukim dengan mempunyai 90 buah MPKK.

Pengwujudan & Pentadbiran Pejabat Daerah dan Tanah Seremban ditubuhkan semasa Tanah Melayu di bawah pemerintahan British iaitu selepas Penubuhan Negeri-negeri Melayu Bersekutu pada tahun 1896. Pelaksanaan Pentadbiran Pejabat Daerah dan Tana Seremban berkaitan dengan Waran Pejawatan Bil 1 Tahun 2007 yang diluluskan oleh YB Pegawai Kewangan Negeri, Negeri Sembilan dan operasinya mengikut fungsi-fungsi yang ditetapkan oleh Jabatan Perkhidmatan Awam, Malaysia.

Struktur organisasi Pejabat Daerah dan Tanah Seremban terdiri daripada 3 sektor utama iaitu Bahagian Pengurusan Tanah, Bahagian Pembangunan Daerah dan Bahagian Khidmat Pengurusan, dan Kewangan

## Objektif

# Menyediakan tadbir urus khidmat sokongan dalam segala urusan pentadbiran daerah yang berkaitan dengan urusan pentadbiran, pengurusan kewangan, majlis rasmi, keselamatan dan pelanggan serta berusaha memaksimumkan kepuasan pelanggan dengan reningkatkan pengurusan sistem penyampaian maklumat secara efektif
# Merancang, melaksana dan memastikan maklumat Dasar Pembangunan Nasional (DPN) tercapai dengan menyediakan dan melengkapkan prasarana serta projek-projek kecil infrastruktur di kawasan luar bandar
# Pengurusan Pentadbiran Tanah berdasarkan Kanun Tanah Negara dan menepati dasar-dasar Kerajaan Negeri khususnya bersabit pelupusan seta perancangan kegunaan tanah untk pembangunan Wilayah
# Memastikan hasil Negeri dari tanah dikutip serta merancang meningkatkan lagi hasil neger dari sumber-sumber tanah dan menguatkuasakan undang-undang tanah yang sedia ada disamping memastikan tada berlaku penyalahgunaan tanah

## Strategi
Bagi mencapai objektif, Pejabat Daerah dan Tanah Seremban (PDTS) mempunyai beberapa cara bagi
memastikan keselamatan dan kesejahteraan rakyat dicapai melalui strategi berikut:-

# Mencari sumber-sumber baru kutipan hasil Kerajaan Negeri terutama yang berasaskan tanah dan pembangunan tanah
# Memberikan perkhidmatan yang baik kepada semua lapisan masyarakat dengan memperkemaskan jentera pentadbiran agar lebih cekap dan berkesan
# Memaksimakan penggunaan sumber-sumber ekonomi yang ada dalam usaha mewujudkan peluang pekerjaan yang lebih luas.
# Meningkatkan rangkaian sistem perhubungan yang sempurna dalam usaha memesatkan pembangunan terutama di pusat-pusat pertumbuhan ekonomi yang baru dan kawasan pelancongan
# Meningkatkan usaha pembangunan sosio-ekonomi luar bandar ke tahap yang maksimum bagi mewujudkan kehidupan rakyat yang selesa
# Perancangan dan pelaksanaan projek-projek pembangunan sosio-ekonomi berjalan lancar dengan mengambil kira unsur-unsur pengawalan dan pemeliharaan alam sekitar
# Merancang, mengurus dan membelanjakan peruntukan jabatan ke tahap yang optimum dan berkesan
# Melaksanakan Pekeliling Kemajuan Pentadbiran Awam dalam usaha meningkatkan produktiviti dan kualiti jabatan
Pejabat Daerah & Tanah Port Dickson

Pentadbiran Pejabat Daerah Dan Tanah Port Dickson ditubuhkan semasa Tanah Melayu di bawah Pemerintahan British iaitu selepas Penubuhan Negeri-Negeri Melayu Bersekutu pada Tahun 1920. Keluasan Daerah Port Dickson dianggarkan adalah 572.32 km persegi dan kawasan pentadbiran meliputi 5 Mukim seperti berikut:

# Mukim Jimah
# Mukim Port Dickson
# Mukim SiRusa
# Mukim Pasir Panjang
# Mukim Linggi

Daerah Port Dickson merupakan daerah kedua terkecil diantara 7 daerah yang lain di Negeri Sembilan. Keluasan Daerah dianggarkan seluas 572.35 km persegi dan jumlah penduduk dianggarkan seramai 117,379 orang terbahagi 55,039 (lelaki) dan 62,340 (perempuan). Kawasan pentadbiran meliputi 5 mukim yamg diuruskan oleh 4 Penghulu Mukim iaitu Mukim Jimah, Mukim Port Dickson, Mukim SiRusa, Mukim Pasir Panjang dan Mukim Linggi, Kerajaan Negeri di bawah Pentadbiran Setiusaha Kerajaan Negeri Sembilan telah memberi tanggungjawab kepada Pejabat Daerah Dan Tanah Port Dickson untuk mentadbir dan mengawal pembangunan, pembentukan sosial dan pengurusan hartanah diseluruh Daerah Port.

Pejabat Daerah Dan Tanah Port Dickson (PDTPD) yang pejabatnya di Kompleks Pentadbiran Daerah Port Dickson adalah diterajui oleh seorang Pegawai Daerah dan dibantu oleh 120 orang pegawai & kakitangan. Pejabat ini mempunyai empat bahagian yang beroperasi bagi menjana pentadbiran di daerah Port Dickson iaitu Bahagian Pengurusan Tanah, Bahagian Pembangunan, Bahagian Khidmat Pengurusan dan Bahagian Perundangan. Setiap bahagian terbahagi kepada beberapa unit yang lain bagi membolehkan segala urusan pentadbiran diselenggara dengan baik.

## Visi
Menjadikan Port Dickson sebuah daerah  maju dan berdaya saing yang melaksanakan pembangunan seimbang bagi menyokong sosio ekonomi daerah secara berterusan menjelang tahun 2045.

## Misi
Menerajui tadbir urus daerah dengan efisien, berintegriti dan sinergi ke arah merealisasikan kesejahteraan rakyat.

## Objektif

# Meningkatkan hasil melalui pengurusan dan sumber tanah.
# Merekayasa sistem penyampaian perkhidmatan awam ke arah kecemerlangan organisasi.
# Memperkasa tadbir urus daerah melalui transformasi digital secara optimum.
# Meningkatkan kualiti hidup masyarakat melalui pelaksanaan program pembangunan yang berkesan secara berintegrasi untuk kesejahteraan rakyat.
# Memantapkan fungsi sebagai peneraju daerah dalam memperkukuh kolaborasi strategik antara jabatan dan agensi.
Pejabat Daerah & Tanah Kuala Pilah

Kuala Pilah merupakan satu daripada tujuh daerah di Negeri Sembilan dan merupakan daerah ketiga terbesar di Negeri Sembilan dengan keluasan 109,039.58 hektar. Pejabat Daerah dan Tanah Kuala Pilah (PDTKP) ditubuhkan semasa Tanah Melayu di bawah pemerintahan British pada tahun 1896. Sebelum ini pentadbiran Pejabat-Pejabat Kerajaan Daerah Kuala Pilah ditempatkan berasingan di dalam bangunan lama semenjak zaman british.

Kompleks Pejabat-Pejabat Kerajaan Daerah Kuala Pilah yang  menempatkan Pejabat Daerah dan Tanah Kuala Pilah serta beberapa buah jabatan Kerajaan Negeri telah dirasmikan oleh Al-Marhum Tuanku Ja'afar Ibni Al-Marhum Tuanku Abdul Rahman pada 18 April, 1982 bersamaan 23 Jamadil Akhir 1402.

Daerah Kuala Pilah disaliri oleh 9 sungai utama iaitu Sungai Muar, Sungai Jelai, Sungai Jempol, Sungai Pilah, Sungai Batang Pilah, Sungai Juasseh, Sungai Seri Menanti, Sungai Johol dan Sungai Terachi. Terdapat 11 buah mukim di daerah ini dengan 117 buah JKKK Kampung Tradisi, 7 buah JKKK Kampung Baru, 1 buah JKKK Orang Asli, 1 Skim Penempatan FELDA serta 1 Majlis Tempatan.

Selain bertanggungjawab kepada Kerajaan Negeri dalam usaha gerak kerja mentadbir daerah Kuala Pilah, PDTKP juga berperanan sebagai peneraju utama dalamn agenda pembangunan daerah bersama jabatan dan agensi peringkat negeri dan persekutuan yang beroperasi di daerah.

## Visi
Mengurus, mengawal dan mentadbir daerah dan sumber tanah bagi mencapai pembangunan seimbang dari segi ekonomi, sosial, fizikal dan pembangunan islam

## Misi
Mewujudkan perkhidmatan, pembangunan daerah dan tanah yang cekap, berkualiti dan berkesan ke arah memberikan kesejahteraan dan kemakmuran rakyat
Pejabat Daerah & Tanah Jempol

Daerah Jempol merupakan salah satu daripada sembilan daerah yang terdapat di Negeri Sembilan. Daerah ini telah diwujudkan pada 1 Januari 1980 bertujuan untuk memperkemas pentadbiran daerah. Sebelum tahun 1980, daerah Jempol merupakan sebahagian daripada daerah Kuala Pilah. Luas keseluruhan daerah ini ialah 148.458.42 hektar dan merupakan daerah terbesar di dalam Negeri Sembilan. Daerah ini terbahagi kepada lima mukim iaitu Mukim Kuala Jempol, Mukim Rompin, Mukim Serting Ulu, Mukim Serting Hilir dan Mukim Jelei. Sebahagian besar tanah di daerah ini adalah digunakan untuk pertanian getah dan perladangan sawit. 

## Latar Belakang
Pejabat Daerah dan Tanah Jempol (PDTJL) diwujudkan pada tarikh yang sama daerah Jempol diwujudkan. Sebelum tahun 1980, Pejabat Daerah dan Tanah Jempol dikenali sebagai Pejabat Daerah Kecil Bahau atau lebih sinonim dengan nama Pejabat Tanah Bahau (PTB) dan bangunan pejabat terletak di Bahau. Setelah daerah Jempol diwujudkan, bangunan pejabat di Bahau masih digunakan sehingga tahun 1988 apabila Bangunan Kompleks Pentadbiran Daerah Jempol siap dibina di Bandar Seri Jempol (dahulunya dikenali sebagai Bandar Baru Serting).

Pejabat ini berperanan sebagai pejabat utama yang bertanggungjawab merancang, menyelaras dan memantau semua pelaksanaan Dasar, Projek dan Program Kerajaan Negeri dan Persekutuan di daerah. Peranan utama ini amat penting bagi memastikan impak pelaksanaan direalisasi dan seterusnya manfaat, kemakmuran dan kesejahteraan dapat dirasai oleh kumpulan sasar.

Selain itu, pejabat ini juga bertanggungjawab dalam pengurusan tanah daerah meliputi pembangunan, pelupusan, pendaftaran, hasil dan penguatkuasaan. Tanah dan air merupakan satu-satunya sumber utama hasil Kerajaan Negeri dan pejabat ini komited untuk memastikan tanah di tadbir urus dengan cekap bagi memastikan kutipan hasil dapat dimaksimumkan.  

## Visi
Jempol makmur sejahtera

## Misi
Meneraju pengurusan tanah dan pembangunan melalui tadbir urus yang cekap dan mesra demi kesejahteraan masyarakat Jempol
Pejabat Daerah & Tanah Tampin

Pejabat Daerah Tampin ditubuhkan pada 1 April 1938 dan diketuai pada masa itu oleh Tuan L.C Samson Grey, selaku Pegawai Daerah. Nama Tampin berasal dari bekas makanan yang dibuat dari daun mengkuang biasanya diisi dengan dodol (kelamai - sebutan Negeri Sembilan)

Pejabat Daerah dan Tanah Tampin, Negeri Sembilan Darul Khusus merupakan agensi utama di peringkat daerah dan merangkumi   kawasan  seluas 339 batu persegi atau bersamaan 87,868.82 hektar. Ia meliputi tiga(3) bandar iaitu Bandar Tampin,  Bandar Gemencheh dan Bandar Gemas.  Secara perbandingan dari daerah lain di Negeri Sembilan,  Tampin merupakan daerah yang kedua besarnya di antara tujuh daerah di Negeri Sembilan Darul Khusus.

Pejabat Daerah dan Tanah Tampin (PDTT) merupakan pusat Pentadbiran daerah di bawah Pentadbiran Pejabat Setiausaha Kerajaan Negeri Sembilan bertanggungjawab mentadbir dan mengawal pembangunan, pembentukan social dan pengurusan hartanah di seluruh Daerah Tampin.

## Visi
Menjadikan Daerah Tampin sebuah daerah yang maju dan sejahtera dengan pembangunan yang terancang dan menyeluruh menjelang tahun 2020 Bersama-sama meningkatkan perkhidmatan sokongan untuk mencapai pengurusan yang cemerlang 

## Misi
Menjadikan Daerah Tampin sebagai sebuah daerah yang membangun,maju, selamat dan selesa dengan memberikan tumpuan kepada pembangunan manusia selaras dengan wawasan negara serta meningkatkan kemodenan daerah Tampin dengan mengekalkan budaya dan   tradisional yang diwarisi

## Objektif
Menjadi agensi yang berprestasi tinggi dalam pentadbiran daerah dan tanah yang berupaya memberi perkhidmatan yang cemerlang melalui dasar dan peraturan dengan menepati ciri-ciri kualiti seperti berikut:

# Cepat dalam semua tindakan;
# Tepat dalam membuat keputusan;
# Layanan mesra kepada pelanggan;
# Menepati masa yang dijanjikan;
# Telus dalam semua peringkat pengurusan;
# Adil dan saksama dalam pertimbangan;
# Menentukan perkhidmatan dan maklumat mudah diperolehi (availability) dan boleh dipercayai (realiability);dan
# Menepati undang-undang, dasar dan peraturan
Pejabat Daerah Kecil & Tanah Gemas

Pentadbiran Daerah Kecil Dan Tanah Gemas, Negeri Sembilan diwujudkan pada 1 Januari 1988 sebagai Sub-District bagi Daerah Tampin. Pentadbiran ini mempunyai sebuah pejabat yang beroperasi di daerah kecil Gemas mulai 1 Februari 1989 di bangunan Arked MARA Gemas. Diketuai oleh seorang Ketua Penolong Pegawai Daerah dengan 12 orang kakitangan pada awalnya dan pada 1 November 1989 Pejabat Daerah Kecil dan Tanah Gemas (PDKG) telah berpindah ke Bangunan Kompleks Pejabat Daerah Kecil dan Tanah Gemas yang baru. 

## Visi
Menjadikan organisasi yang unggul dalam pentadbiran Daerah dan Tanah berteraskan perkhidmatan yang mesra, berkualiti dan berintergriti.

## Misi
Memberikan perkhidmatan terbaik kepada pelanggan dengan mesra, berkualiti dan berintegriti pada setiap masa.

## Objektif

# Merancang, melaksanakan dan memantau pembangunan daerah dengan cekap dan teratur selaras dengan visi dan misi Kerajaan Negeri Sembilan.
# Merancang dan bertindak secara proaktif untuk menguruskan pembangunan tanah dan pungutan hasil dengan cekap dan teratur berlandaskan peruntukan undang - undang dan peraturan yang berkuatkuasa.
# Merancang dan menguruskan pentadbiran organisasi serta pembangunan sumber manusia yang berkualiti dan dinamik.
# Merancang dan melaksanakan sistem pengurusan kewangan yang cekap dengan memenuhi piagam pelanggan yang ditetapkan.
# Merancangkan, menyelaraskan dan melaksanakan program sosio-ekonomi yang memenuhi kehendak Kerajaan Negeri Sembilan secara berterusan.
Lembaga Muzium Negeri Sembilan

Sejarah Muzium Negeri Sembilan bermula apabila Yam Tuan ke-8, Tuanku Abdul Rahman memberi kebenaran Istana Ampang Tinggi dipindahkan ke Taman Bunga di Jalan Dato' Hamzah dan dijadikan Muzium Negeri. Disebabkan lokasi yang kurang sesuai, Muzium Negeri kemudiannya dipindahkan ke Kompleks Taman Seni Budaya Jalan Sungai Ujong. Bangunan Teratak Perpatih telah diisytiharkan secara rasminya oleh YAB Dato' Mohd. Isa bin Hj. Abdul Samad pada 8 Julai 1986. Bangunan itu yang dahulunya adalah astaka pertandingan Tilawah Al-Quran Kebangsaan 1981 telah diubahsuai dan dipelihara sebagai tanda kenangan dan kerana ciri-ciri Minangkabaunya, sebagai lambang senibina dan budaya rakyat Negeri Sembilan.

## Latar Belakang
Lembaga Muzium Negeri Sembilan merupakan sebuah badan yang ditubuhkan di bawah kehendak Enakmen Lembaga Muzium Negeri. Lembaga Muzium adalah satu badan yang bersifat tetap, tidak mencari keuntungan, memberi khidmat kepada masyarakat dan perkembangannya terbuka kepada umum, memperolehi, memelihara, menghubungkan, mempamerkan untuk tujuan pembelajaran, penelitian dan hiburan, bukti-bukti tinggalan manusia dan persekitarannya.

Mengurus perolehan, pemuliharaan, pemeliharaan dan pameran segala warisan sejarah dan budaya negeri bagi menanam kesedaran dan cinta masyarakat, pelajar dan pelancong dalam serta luar negeri terhadap warisan sejarah dan budaya negeri selaras dengan tujuan penubuhan Enakmen Lembaga Muzium Negeri Sembilan 1956.

## Visi
Menjadikan muzium mengumpul memelihara dan mempamer koleksi adat dan warisan negeri yang terunggul di Malaysia menjelang 2045

## Misi
Menjadi pusat rujukan adat dan warisan negeri melalui amalan permuziuman yang kreatif, inovatif, efektif dan sentiasa mesra pelanggan. 

Dasar-dasar sebagai fokus utama:

# Memulihara dan memartabatkan warisan negeri sembilan.
# Membudayakan Penyelidikan warisan yang berkualiti secara berterusan.
# Menawarkan perkhidmatan sebagai gedung ilmu kepada masyarakat.
# Mempertingkatkan taraf profesional dalam bidang permuziuman.

## Fungsi
Mengurus perolehan, pemuliharaan, pemeliharaan dan pameran segala warisan sejarah dan budaya negeri bagi menanam kesedaran dan cinta masyarakat, pelajar dan pelancong dalam serta luar negeri terhadap warisan sejarah dan budaya negeri selaras dengan tujuan penubuhan Enakmen Lembaga Muzium Negeri Sembilan 1956.

## Rangkaian Muzium Negeri Sembilan

* Muzium Negeri Sembilan
* Muzium Diraja Istana Lama Seri Menanti
* Muzium Rembau
* Teratak Za'ba

## Hubungi Kami
**Alamat:** Jalan Sg. Ujong, 70200 Seremban, Negeri Sembilan Darul Khusus.

**Telefon:** 06-7631149

**Faks:** 06-7615355

**Waktu Lawatan:** Selasa - Ahad (9.00 pg - 5.00 ptg); Isnin (Tutup)
Perbadanan Kemajuan Negeri, Negeri Sembilan

**Perbadanan Kemajuan Negeri, Negeri Sembilan** (**PKNNS**) telah ditubuhkan pada 22 Mac 1969. Dari segi pertubuhan ia adalah satu badan berkanun negeri yang mempunyai kuasa-kuasanya sendiri dan bertanggungjawab kepada badan perundangan negeri. Dari segi institusi pula, ia adalah merupakan satu perusahaan awam yang diletakkan di bawah pengawasan Kementerian Kewangan (dahulu Kementerian Pembangunan Usahawan & Koperasi). Perbadanan ini ditubuhkan bagi menggalakkan pembangunan di Negeri Sembilan. Ia juga merupakan agensi amanah bagi melaksanakan dasar-dasar kerajaan terutama di bawah Dasar Ekonomi Baru dan Dasar Pembangunan Nasional serta Rangka Rancangan Jangka Panjang.

## Visi
"Penggerak Ekonomi, Pemacu Pembangunan"

## Misi

# Membudayakan amalan pengurusan kewangan yang berkesan bagi mengukuhkan kedudukan kewangan organisasi
# Meningkatkan kepakaran dan kompetensi sebagai organisasi pelaksana utama agenda strategik kerajaan negeri
# Menggiatkan usaha penerokaan bisnes baharu dan pengukuhan profil bisnes kumpulan pknns secara berterusan
# Memacu anjakan paradigma masyarakat khususnya komuniti bumiputera di dalam melahirkan generasi usahawan yang berdaya saing tinggi serta jenama bisnes yang kukuh di dalam pasaran
# Memacu penyampaian berkualiti, berintegriti dan berkesan melangkaui ekspektasi pelanggan melalui inovasi
# Melaksanakan inisiatif pembangunan modal insan secara berstruktur dan sistematik
Yayasan Negeri Sembilan

**Yayasan Negeri Sembilan** telah ditubuhkan di bawah Enakmen Yayasan Negeri Sembilan No. 6 pada tahun 1979 dan mula beroperasi pada 1 Januari 1980.

Yayasan Negeri Sembilan diterajui oleh seorang Ketua Eksekutif yang dikenali sebagai Pengarah dan dibantu oleh empat (4) orang pegawai serta kakitangan sokongan yang lain.

Tujuan penubuhan Yayasan Negeri Sembilan adalah bagi membolehkan Yayasan Negeri Sembilan menjalankan aktiviti sosial dan ekonomi terutama dalam aktiviti menaja dan memajukan peluang mendapat pendidikan di kalangan rakyat Negeri Sembilan melalui pinjaman pendidikan, biasiswa dan bantuan kewangan.

Selain itu, Yayasan Negeri Sembilan juga menjalankan aktiviti memberi bantuan dan pertolongan kepada pertubuhan atau badan-badan untuk maksud khairat, saintifik, perubatan, kebajikan, kemasyarakatan, pendidikan dan memberi sumbangan untuk meringankan beban akibat malapetaka seperti banjir, kebakaran dan lain-lain.
## Visi

Yayasan Negeri Sembilan berhasrat menjadi satu institusi pemberi pinjaman yang terunggul di Malaysia menjelang 2020.
## Misi

Komited kepada pengurusan dan pembangunan pendidikan rakyat Negeri Sembilan dengan menyediakan sumber kewangan yang mencukupi dan mengagihkan secara adil dan saksama untuk mewujudkan masyarakat berilmu dan progesif.
## Fungsi

# Yayasan Negeri Sembilan bertanggungjawab memberi bantuan pendidikan dalam bentuk pinjaman kewangan kepada pelajar-pelajar yang melanjutkan pelajaran ke Institusi Pengajian Tinggi Awam (IPTA), Politeknik-politeknik dan Kolej yang diiktiraf oleh Kerajaan termasuk universiti-universiti di luar negara.
# Yayasan Negeri Sembilan bertanggungjawab dalam pengurusan pungutan bayaran balik pinjaman bagi memastikan pinjaman yang telah dikeluarkan dapat dipungut semula.
# Yayasan Negeri Sembilan bergiat dalam pembangunan harta tanah, penyewaan ruang pejabat, pelaburan saham, perkilangan perdagangan (trading), pertanian dan perniagaan pendidikan.
Pejabat Daerah & Tanah Rembau

**Rembau** merupakan daerah yang terkecil sekali dari tujuh daerah di Negeri Sembilan Darul Khusus iaitu seluas kira-lkira 41,512.14 hektar persegi dengan penduduknya berjumlah melebihi 40,551orang berdasarkan Bancian Penduduk yang dibuat pada tahun 2000.

Daerah kecil ini mempunyai 17 buah mukim mengandungi 204 buah kampung dan ditadbir oleh 45 orang Jawatankuasa Kemajuan dan Keselamatan Kampung (JKKK), tertakluk di dalam dua Kawasan Dewan Undangan Negeri (DUN) iaitu Chembong dan Kota.

Sebelum memperolehi bangunan tetap seperti hari ini, Pejabat Daerah dan Tanah Rembau dikatakan beroperasi dibeberapa tempat iaitu di Kendong, Kampung Lada Chengkau, Kampung Batu dan awal abad ke 20 telah dipindahkan ke Tambang Kuda iaitu Pekan Rembau sekarang dan bangunan itu kini dijadikan Perpustakaan Daerah. Bangunan yang terletak di tepi Jalan Dato' Lela Maharaja, Rembau adalah merupakan Pusat Pentadbiran Daerah Rembau yang berfungsi sebagai penyelaras semua aktiviti dan majlis di peringkat daerah disamping bertanggungjawab merancang pembangunan daerah dan infrastruktur asas seperti bekalan api, air, perhubungan telefon, jalan-jalan dan lain-lain untuk penduduk setempat.

Bangunan yang menjadi Pusat Pentadbiran Daerah ini telah disempurnakan perasmiannya oleh Yang Amat Berhormat Dato' Seri Utama Tan Sri Haji Mohd Isa Bin Dato' Haji Abd. Samad, Menteri Besar Negeri Sembilan Darul Khusus pada 9 Mei 1998

Kini Pejabat Daerah dan Tanah Rembau mempunyai tanggungjawab yang lebih mencabar lagi untuk membangunkan Daerah ini selaras dengan dasar kerajaan memperkenalkan ekonomi berasaskan ilmu pengetahuan (K.Ekonomi) dan sumber maklumat-maklumat yang terpantas secara IT dan globalisasi.

## Visi
Menjadikan Pejabat Daerah dan Tanah Rembau sebagai organisasi terbilang dalam pentadbiran daerah dan tanah khususnya di Negeri Sembilan.

## Misi
Memastikan pentadbiran tanah dan pembangunan daerah cekap dan berkesan melalui pengurusan yang strategik, seimbang dan berkualiti.

## Objektif

# Memantapkan keupayaan dan kapasiti organisasi bagi meningkatkan kecekapan sistem penyampaian perkhidmatan.
# Memperkasakan tadbir urus organisasi dan pembudayaan nilai-nilai murni ke arah kecemerlangan organisasi.
# Memperkukuhkan pengurusan dan pentadbiran tanah kemakmuran negeri.
# Memperbanyakkan kemudahan dan infrastruktur awam bagi mempertingkatkan kualiti hidup masyarakat.
# Menggiatkan pembangunan bandar dan desa serta pengukuhan sosio-ekonomi secara holistik untuk kesejahteraan masyarakat.
# Mempertingkatkan keselamatan dan ketenteraman awam bagi tujuan mengekalkan perpaduan dan keharmonian masyarakat.
Pejabat Daerah & Tanah Jelebu

## Visi

Menjadikan Pejabat Daerah dan Tanah Jelebu (PDTJ) terbilang dalam menguruskan pentadbiran tanah & daerah di Malaysia bagi Mendukung Aspirasi Negeri Sembilan Moden 2045.

## Misi

Menerajui Pentadbiran Daerah menerusi perkhidmatan yang cekap melalui perancangan, pelaksanaan dan pemantauan Pembangunan Daerah yang seimbang dan lestari.

## Objektif

# Memperkasakan pengurusan tanah ke arah memenuhi ekspektasi masyarakat
# Memperkasakan keupayaan dan kapasiti organisasi bagi meningkatkan kecekapan sistem penyampaian perkhidmatan
# Memperkasakan tadbir urus organisasi dan pembudayaan nilai-nilai murni ke arah kecemerlangan organisasi
# Mempertingkatkan kemudahan dan infrstruktur awam bagi mempertingkatkan kualiti hidup masyarakat
# Menggiatkan pembangunan bandar dan desa serta pengukuhan sosio ekonomi secara holistik bagi kemakmuran masyarakat dan mengekalkan persekitaran lestari
# Mempertingkatkan keselamatan dan ketenteraman awam bagi tujuan mengekalkan perpaduan dan keharmonian masyarakat
Pok Ya Cong Codei: Memburu Siti

***Pok Ya Cong Codei: Memburu Siti*** ialah sebuah siri drama televisyen Malaysia 2022 arahan dan skrip oleh Sabri Yunus dan merupakan kesinambungan daripada telefilem *[[Pok Ya Cong Codei, Siti di Hati]]* (2018). Siri ini memulakan tayangan perdana di Astro Ria bermula 21 Mac sehingga 14 April 2022.

## Premis
Selepas Siti menghilangkan diri, Pok Ya tidak pernah berusaha mencarinya sehingga Pok Ya mengetahui bahawa Siti sedang mengandungkan anaknya. Pemburuan Siti semakin memuncak apabila Pok Ya mendapat tahu Siti tidak meninggalkannya malah Siti telah diculik. Pok Ya menuju ke Kuala Lumpur mencari Siti dan berharap Siti hamil anak lelaki yang bakal menjadi pewarisnya.

## Pelakon
* Sabri Yunus sebagai Pok Ya
* Wan Hanafi Su sebagai Mamat Kertuk
* Eman Manan sebagai Muda Primula
* Issey Fazlisham sebagai Rosit
* Asrulfaizal Kamaruzaman sebagai Jering
* Farid Kamil sebagai JJ
* Shazia Rozaini sebagai Sara
* Azizul Ammar sebagai Mada
* Zee Khan Hussein sebagai Siti
* Saidi Sabri sebagai Halim
* Angeline Tan sebagai Mrs Liew
* Farid Amirul sebagai Robert
* Syed Aiman sebagai Mail Beris

### Penampilan khas
* Adam Corrie Lee sebagai Tiger Chong

## Penerbitan
Selepas kejayaan telefilem *[[Pok Ya Cong Codei]]* dan kesinambungannya, *[[Pok Ya Cong Codei, Siti di Hati]]*, Sabri Yunus mengutarakan ideanya dengan menghasilkannya dalam bentuk drama bersiri. Sabri menjelaskan pembikinan drama rantaian itu dibuat atas permintaan peminat termasuk stesen penyiar. Dalam satu temubual eksklusif bersama *[[Berita Harian]]* pada Disember 2021, beliau berkata:

Untuk drama ini, beliau membawa dua pelakon hebat iaitu Eman Manan dan Farid Kamil yang membawa watak samseng. Turut berlakon ialah Angeline Tan dan Azizul Ammar. Sabri berkata, Eman dipilih kerana beliau perlukan pelakon yang lebih kurang sebaya dengannya, manakala Farid mempunyai nilai komersial, yang mana beliau percaya dengan bakatnya. Turut berlakon dalam drama ini ialah Zee Khan Hussein yang sebelum ini pernah melakonkan watak Siti dalam *Pok Ya Cong Codei, Siti di Hati*.

Penggambaran dijalankan pada Disember 2021 di Kelantan, Terengganu dan Kuala Lumpur dan mengambil masa 56 hari untuk disiapkan. Menurut Sabri, cabaran dihadapi ketika penggambaran di Kelantan ialah tidak banyak babak yang dapat dirakamkan berikutan keadaan cuaca yang tidak menentu.

## Siaran
*Pok Ya Cong Codei* memulakan tayangan perdana di Astro Ria bermula 21 Mac 2022.

## Rujukan

## Pautan luar
*
Ruslan Muharam

Yang Berhormat Datuk Haji **Ruslan Muharam** (lahir 4 November 1962) merupakan Ahli Dewan Undangan Negeri Sabah untuk Lumadan yang telah memenangi kerusi tersebut semasa Pilihan raya negeri Sabah 2020 lalu menggunakan tiket Parti Bersatu Sabah yang bertanding sebagai sebuah kerjasama politik pilihan raya dalam Gabungan Rakyat Sabah bersama Perikatan Nasional dan Barisan Nasional bagi membentuk Kerajaan Negeri Sabah yang diketuai oleh Hajiji Noor sebagai Ketua Menteri Sabah.

## Politik
### Parti Bersatu Sabah
Ruslan merupakan Naib Presiden Parti Bersatu Sabah sejak 2003 lagi.

## Penghargaan
Senarai penghargaan yang diterima
* 
**  Johan Mangku Negara (JMN) - 2017
**  Pingat Pangkuan Negara (PPN) - 2004
* 
**  Panglima Gemilang Darjah Kinabalu (PGDK) - **Datuk** (2022)

## Rujukan
Hendrus Anding

**Hendrus Anding** (lahir 10 Julai 1970) merupakan seorang rakyat Malaysia dan ahli politik yang telah berkhidmat sebagai Pembantu Menteri Pertanian, Perikanan dan Industri Makanan Sabah dalam pentadbiran negeri Gabungan Rakyat Sabah (GRS) di bawah Ketua Menteri Hajiji Noor dan Menteri Jeffrey Kitingan dan Jamawi Ja’afar sejak September 2020 serta sebagai Ahli Dewan Undangan Negeri (ADUN) bagi Tandek sejak September 2020. Beliau ialah ahli Parti Bersatu Sabah (PBS), sebuah parti komponen dalam gabungan Gabungan Rakyat Sabah (GRS). Beliau juga pernah berkhidmat sebagai Penolong Setiausaha Agung PBS dari Januari 2021 hingga Jun 2022 dan kini menyandang jawatan Naib Presiden parti tersebut.

## Keputusan pilihan raya

## Anugerah
* 
**  Ahli Mangku Negara (A.M.N.) (2017)
* 
**  Panglima Gemilang Darjah Kinabalu (P.G.D.K.) – **Datuk** (2023)
**  Ahli Setia Darjah Kinabalu (A.S.D.K.) (2021)
** Jaksa Pendamai (J.P.) (2022)

## Rujukan
Taman Teruntum

**Pantai Taman Teruntum** atau nama lainnnya *'Pantai Teluk Sisek* merupakan sebuah persisiran pantai di daerah Kuantan. Lokasi tarikan pelancong yang lain iaitu Pantai Teluk Cempedak juga berada berdekatannya. Selain daripada pantai berwarna putih dan landai, di sini juga mempunyai satu tempat rekreasi iaitu, Zoo Mini Taman Teruntum.

## Zoo Mini Taman Teruntum
Mini Zoo Taman Teruntum merupakan sebuah zoo baharu di daerah Kuantan. Di sana, terdapat pelbagai flora dan fauna yang indah serta robot dinasour. Ia amat sesuai untuk dijadikan sebagai tempat percutian di hujung minggu bersama ahli keluarga. Selain itu, anda juga boleh berkunjung ke Pantai Taman Teruntum yang hanya berjarak 100m sahaja dari situ.

## Rujukan

## Pautan luar
Julita Majungki

Datuk **Julita Majungki** (lahir 8 Januari 1971) merupakan seorang ahli politik Malaysia yang telah berkhidmat sebagai Menteri Wanita, Kesihatan dan Kesejahteraan Rakyat Sabah dalam pentadbiran negeri Gabungan Rakyat Sabah (GRS) di bawah Ketua Menteri Sabah, Hajiji Noor sejak 1 Disember 2025. Sebelum itu, beliau pernah berkhidmat sebagai Pembantu Menteri Kewangan Negeri Sabah dalam pentadbiran negeri Gabungan Rakyat Sabah (GRS) di bawah Ketua Menteri dan Menteri Hajiji Noor serta Masidi Manjun sejak Oktober 2022 sehingga 2025 dan sebagai Ahli Dewan Undangan Negeri Sabah (ADUN) bagi kawasan Matunggong sejak Mei 2018. Beliau pernah berkhidmat sebagai Pembantu Menteri Pembangunan Komuniti dan Kesejahteraan Rakyat Sabah dalam pentadbiran GRS di bawah Ketua Menteri Hajiji dan Menteri Shahelmey Yahya dari Oktober 2020 hingga Oktober 2022. Beliau juga merupakan ahli Parti Bersatu Sabah (PBS), sebuah parti komponen dalam gabungan GRS, dan pernah menjadi ahli Parti Keadilan Rakyat (PKR), parti komponen dalam bekas gabungan Pakatan Rakyat (PR). Beliau turut berkhidmat sebagai Setiausaha Agung PBS sejak Julai 2022 dan Ketua Penerangan PBS dari Januari 2021 hingga Julai 2022.

## Keputusan pilihan raya

## Anugerah
* 
**  Panglima Gemilang Darjah Kinabalu (P.G.D.K.) – **Datuk** (2020)
**  Bintang Negeri Sabah (B.S.K.) (2011)

## Rujukan
Theebaan G

**Theebaan Govindasamy** (Tamil: தீபன் கோவிந்தசாமி; lahir 13 Julai 1990) ialah seorang atlet dan pelakon lelaki Malaysia. Memulakan kerjaya dalam sukan seni bela diri campuran (MMA), beliau mendapat pengiktirafan meluas menerusi watak lakonannya sebagai Shailesh dalam filem aksi ketenteraan 2018, *[[PASKAL (filem)|PASKAL]]* arahan Adrian Teh.

## Kehidupan awal
Dilahirkan di Kuala Lumpur dan dibesarkan di Ipoh, Perak, Theebaan berkelulusan dalam bidang Kejuruteraan Petroleum di Universiti Putra Malaysia (UPM).

## Kerjaya
Beliau didedahkan dengan karate oleh ibu bapanya pada usia 5 tahun. Beliau menjadi juara Malaysian Invasion MMA (MIMMA) Welterweight Musim 4 pada 2016 mengalahkan Gino Tan dengan *guillotine choke*.

Pada tahun 2017 semasa bertanding secara aktif dalam liga MIMMA 5, beliau telah dipilih sebagai wakil tunggal Malaysia ke Kejohanan Dunia IMMAF (Persekutuan MMA Antarabangsa) di Bahrain. Theebaan layak ke Pusingan Akhir MIMMA 5 pada Mac 2018 dan bertarung dengan rakan sepasukannya Ahmed Zahreh.  Ia merupakan pertempuran yang sengit dan selepas 5 pusingan, Ahmed menang dengan keputusan sebulat suara. Berikutan itu, Theebaan telah dicalonkan dalam Asia MMA Awards 2018 untuk Pejuang Amatur Terbaik Tahun ini dan muncul sebagai pemenang.

Kerjaya lakonan Theebaan bermula apabila beliau ditawarkan membintangi filem aksi ketenteraan, *[[PASKAL (filem)|PASKAL]]* (2018) arahan Adrian Teh lakonan bersama Hairul Azreen, Ammar Alfian, Henley Hii dan Jasmine Suraya Chin. Dalam filem ini, beliau memegang watak sebagai Shailesh.

## Filemografi

### Filem

### Drama

### Drama web

## Rujukan

## Pautan luar
*
The Fable

ialah siri manga Jepun yang ditulis dan diilustrasikan oleh Katsuhisa Minami. Ia disiarkan dalam majalah manga ''seinen'' Kodansha ''Weekly Young Magazine'' dari November 2014 hingga November 2019, dengan bab-babnya dikumpulkan dalam 22 jilid ''tankōbon''. Adaptasi filem aksi langsung ditayangkan di Jepun pada Jun 2019 dan sekuel ditayangkan pada Jun 2021. Sehingga Mac 2022, manga itu mempunyai 15 juta salinan dalam edaran. Pada tahun 2017, The Fable memenangi Anugerah Manga Kodansha ke-41 untuk kategori Umum.

## Media

### Manga
*The Fable* ini ditulis dan diilustrasikan oleh . Siri ini dimuatkan dalam majalah manga ''seinen'' Kodansha *[[Young Magazine|Weekly Young Magazine]]* dari 1 November 2014 hingga 18 November 2019. Kodansha mengumpul babnya dalam dua puluh dua jilid *[[tankōbon]]*, dikeluarkan dari 6 Mac 2015 hingga 5 Jun 2020.

Sekuel bertajuk  , bermula di *Weekly Young Magazine* pada 19 Julai 2021. Jilid pertamanya dikeluarkan pada 5 November 2021.

Satu spin-off, juga bertajuk *The Fable*, tetapi ditulis dalam *[[hiragana]]* (ざ・ふぁぶる) dan bukannya *[[katakana]]*, telah diterbitkan pada platform dalam talian *Comic Days* dari 6 Mac 2018 hingga 26 Februari 2019. *Tankōbon* yang dikumpul, yang juga termasuk cerita lain oleh Minami, diterbitkan pada 5 Jun 2020.

Pada Mac 2022, Kodansha USA mengumumkan mereka melesenkan siri ini untuk penerbitan bahasa Inggeris.

#### Senarai jilid

### Filem aksi langsung
Sebuah filem adaptasi langsung arahan Kan Eguchi ditayangkan di Jepun pada 21 Jun 2019. Filem ini dibintangi oleh Junichi Okada sebagai Fable.

Filem sekuel, bertajuk , pada asalnya diumumkan untuk ditayangkan pada 5 Februari 2021, namun, ia diumumkan pada 5 Februari 2021, bagaimanapun, ia diumumkan pada 1 Januari bahawa ia akan ditangguhkan kerana pandemik COVID-19, dan ia ditayangkan pada 18 Jun 2021.

## Penerimaan
Sehingga Januari 2021, manga itu mempunyai 8 juta salinan dalam edaran. Sehingga Mac 2022, manga itu mempunyai 15 juta salinan dalam edaran. Pada 2017, *The Fable* memenangi Anugerah Manga Kodansha ke-41 untuk kategori Umum. Di samping *[[Blue Period (manga)|Blue Period]]*, siri ini menduduki tempat #14 di *[[Kono Manga ga Sugoi!]]* karya Takarajmasha senarai manga terbaik 2020 untuk pembaca lelaki.

## Rujukan

## Pautan luar

*  
*
Fath al-Bari

***Fatḥ al-Bārī fī Sharḥ Ṣaḥīḥ al-Bukhārī*** (; "Kurniaan Pencipta") ialah ulasan berbilang jilid koleksi hadis *[[Sahih Bukhari|Sahih al-Bukhari]]* yang dikarang oleh Ibn Hajar al-'Asqalani. Dianggap sebagai ''magnum opus'', ini ialah koleksi kitab ulasan hadis yang paling terkenal. Diriwayatkan bahawa Ibn Hajar mengambil masa 25 tahun untuk menyelesaikan kerjanya.

## Penerimaan
Abd al-Hayy ibn Abd al-Kabir al-Kattani berkata: “Ketika pengarang *al-Hittah* menukilkan Ibn Khaldun sebagai berkata bahawa penjelasan Sahih Bukhari ialah suatu hutang ke atas umat Islam, beliau berkata, "Hutang ini telah telah dibayar melalui penjelasan al-Hafiz Ibn Hajar." Oleh sebab itu, apabila dicadangkan kepada Muhammad ibn 'Ali al- Syawkani agar beliau menulis sebuah penjelasan Sahih Bukhari sebagaimana yang dilakukan oleh orang lain, beliau menjawab, "tidak ada hijrah selepas *al-Fath*," merujuk kepada *Fath al-Bari*.

Abd al-Hakim Murad berkata tentang *Fath al-Bari* dalam pengenalan terjemahan ulasan Ibn Hajar al-Asqalani tentang hadis-hadis terpilih (diterbitkan sebagai buku kecil oleh Muslim Academic Trust): 

"Kepentingan kesusasteraan ini boleh diukur oleh fakta bahawa sekurang-kurangnya tujuh puluh ulasan penuh telah ditulis mengenai Sahih agung Imam Bukhari... yang paling dihormati tidak diragukan lagi ialah *Fath al-Bari* yang agung (*Kemenangan Pencipta*) oleh Imam Ibn Hajar al-'Asqalani, sebuah karya yang menjadi mahkota kedua-dua genre dan kerjaya akademik Imam. Ia dihargai oleh ulama kerana kemantapan doktrin pengarangnya, liputannya yang lengkap tentang bahan Imam Bukhari, penguasaannya terhadap ilmu-ilmu Arab yang relevan, kebijaksanaan yang ditunjukkan dalam mengambil pelajaran (fawaid) daripada hadis-hadis yang dihuraikannya, dan kebijaksanaannya, serta kemahiran dalam menyelesaikan pertikaian kompleks mengenai bacaan yang pelbagai."

Pengkaji sejarah Islam, Norman Calder menyifatkan karya Ibn Hajar sebagai "pencapaian wacana eksegetikal yang paling mengagumkan".

## Rujukan

## Pautan luar
* Edisi dalam talian (Bahasa Arab).
Nusyuz Berkiblat Cinta

***Nusyuz Berkiblat Cinta*** ialah sebuah siri drama televisyen Malaysia 2022 arahan Hadith Omar dengan skrip oleh Rozie Rashid, dibintangi oleh Fikry Ibrahim, Emma Maembong, Nadhir Nasar dan Shaza Bae. Siri drama ini memulakan tayangan perdana di Astro Ria bermula 3 April sehingga 15 Mei 2022.

## Sinopsis
Mengisahkan dua pasangan suami isteri, Adam dan Hawa, dan Erfhan dan Safiana. Apabila Hawa mendapat tahu yang Safiana menjadi mangsa keganasan rumah tangga, dia membuat keputusan untuk mengawal rumah tangganya sendiri dan bertegas untuk tidak tunduk sedikitpun pada suaminya.

Hawa menetapkan syarat dalam perkahwinannya bersama Adam dan Adam hingga Adam sanggup mengenepikan keluarga dan kawan-kawannya demi Hawa. Tanpa disedari, Adam dikawal sepenuhnya oleh Hawa.

Malang sekali, keadaan tidak berubah untuk Safiana apabila dia seringkali didera dari segi emosi, fizikal dan seksual oleh Erfhan. Patutkah Adam dan Safiana terus kekal dalam perkahwinan masing-masing? Adakah Hawa dan Erfhan akan berubah menjadi pasangan yang lebih baik?

## Pelakon

### Pelakon utama
* Fikry Ibrahim sebagai Adam
* Emma Maembong sebagai Hawa
* Nadhir Nasar sebagai Erfhan
* Shaza Bae sebagai Safiana
* Aiman Hakim Ridza sebagai Syazwan

### Pelakon pembantu
* Dayana Roza sebagai Khadijah
* Sabhi Sadhi sebagai Zarul
* Yaya Maembong sebagai Aisyah
* Ako Mustapha sebagai Arman
* Aznah Hamid sebagai Hajah Asmah
* Jalaluddin Hassan sebagai Haji Aris
* Mak Wan sebagai Puan Fatimah
* Malia Baby sebagai TJ
* Ikhwan Khairudin sebagai Amir
* Rahhim Omar sebagai En. Yusof
* Rahman Hamid
* Ady Mohammad sebagai Dr. Zam

## Penerbitan
Menurut Hadith Omar, pelakon utamanya, Fikry Ibrahim tidak dapat menjayakan episod akhir kerana urusan keluarga. Beliau dimaklumkan bahawa ibu Fikry berdepan masalah kesihatan. Hadith menjelaskan bahawa Fikry tetap memberi kerjasama bagi meneruskan penggambaran untuk babak penting untuk kesinambungan jalan cerita.

Aiman Hakim Ridza melakonkan watak sebagai Syazwan, bekas kekasih Hawa. Ini merupakan projek lakonan pertama Aiman Hakim dan Emma Maembong dalam tempoh 5 tahun sejak *[[Kimchi Untuk Awak]]* (2017).

## Rujukan
Kiky Saputri

**Rizhky Nurasly Saputri, S.Pd.,** yang lebih dikenali sebagai **Kiky Saputri** () merupakan seorang pelawak, penyampai televisyen, dan pelakon Indonesia.

## Filemografi
### Filem

### Drama lipur lara

### Rancangan televisyen

## Diskografi
### Single

### Video Klip

* Miniatur (Suara Kayu, 2020)


## Anugerah dan pencalonan

## Rujukan

## Pautan luar

* 
*
Sesi khas kecemasan kesebelas Perhimpunan Agung Pertubuhan Bangsa-Bangsa Bersatu

**Sesi khas kecemasan kesebelas Perhimpunan Agung Pertubuhan Bangsa-Bangsa Bersatu** adalah suatu sesi bagi menangani isu pencerobohan Rusia ke atas Ukraine yang berlaku sejak Februari 2022. Sesi tersebut diadakan di ibu pejabat Pertubuhan Bangsa-Bangsa Bersatu di bandar raya New York, Amerika Syarikat dan dibuka pada 28 Februari 2022. Ia ditangguhkan buat sementara pada 2 Mac, yang diikuti dengan penerimaan Ketetapan PBB ES-11/1. Sesi tersebut bersidang semula pada 23 dan 24 Mac untuk menerima pakai Ketetapan PBB ES-11/2 dan pada 7 April untuk menerima pakai Ketetapan PBB ES-11/3, yang menggantung keanggotaan Persekutuan Rusia daripada Majlis Hak Asasi Manusia.

## Rujukan

## Pautan luar
*Laman sesawang Sesi khas kecemasan Ke-11 Perhimpunan Agung PBB
*Teks-teks ketetapan di Perpustaan Digital Pertubuhan Bangsa-Bangsa Bersatu: ES-11/1, ES-11/2, ES-11/3
Hal Rogers

**Harold Dallas Rogers** (lahir 31 Disember 1937) ialah seorang peguam dan ahli politik Amerika yang kini berada di penggal ke-21 sebagai Ahli Dewan Perwakilan A.S. untuk daerah kongres ke-5 Kentucky, setelah berkhidmat sejak 1981. Beliau adalah ahli Parti Republikan. Selepas kematian Don Young pada tahun 2022, Rogers menjadi Dekan Dewan Perwakilan ke-46.

## Nota dan rujukan
Sepi Tanpa Cinta

***Sepi Tanpa Cinta*** merupakan drama bersiri Malaysia terbitan Opera Klasik Sdn Bhd yang disiarkan menerusi platform penstriman Sooka pada setiap Jumaat bermula 8 April 2022 yang diarahkan oleh Rashid Sibir serta dibintangi oleh Yuna Rahim dan Nazim Othman.

## Sinopsis
Haziqah (Yuna Rahim) memasang impian untuk hidup bahagia disamping Yusri. Namun, dia tidak menduga di saat hari yang dinantikan itu bakal menjelma, timbul fitnah yang mempersoalkan kesucian dirinya. Lantaran itu, pelamin angannya musnah menyebabkan harapannya hancur berkecai umpama terhempas.

Namun, Haziqah nekad. Majlis perlu diteruskan. Apa yang penting, fitnah dapat dihentikan. Biarpun Fakrul (Nazim Othman) tidak pernah dicintai, dia rela menerima lelaki itu sebagai suami asalkan kesucian dirinya dapat dibuktikan. Malangnya, perkahwinan yang tercipta itu hanya menambahkan derita yang sedia tergalas di bahunya. Dia dikeji dan digantung tidak bertali!

Bagi Fakrul, hatinya telah tertutup untuk mencintai setelah Azura, gadis pertama yang disayanginya bertindak curang. Dia benci kepada perempuan yang tidak setia. Maka, apabila dipaksa menerima Haziqah sebagai isteri, kebenciannya seakan-akan menggunung.

Tidak langsung Fakrul menyangka, pertemuan kedua antara dirinya dan Haziqah membuatkan dia tiba-tiba merasakan bahawa Haziqah telah ditakdirkan untuknya. Bukan Yusri mahupun Hafiz, sepupunya.

Mampukah Haziqah menyambut huluran cinta Fakrul setelah dirinya puas dihina? Haziqah tidak mahu pisang berbuah dua kali. Terasa kedukaan lalu masih bertapak utuh di hatinya. Cukuplah sekali dia dilukai.

## Pelakon
### Pelakon utama
* Yuna Rahim sebagai Haziqah
* Nazim Othman sebagai Fakrul
* Jihaa Sham sebagai Sue 
* Fauziah Nawi sebagai Aminah
### Pelakon pembantu
* Zulhelmy sebagai Yusri 
* Asyiqin Zaed sebagai Radiah
* Sheila Mambo sebagai Haryati 
* Fikri Bazli sebagai Amirul 
* Rosnah Mat Aris sebagai Senah 
* Maisarah Sufia sebagai Zura
* Adam Shadan sebagai Idzham
* Haeriyanto Hassan sebagai Leman
* Suhaimi Azmi sebagai Faremy
* Maria Farida sebagai Sakinah
* Fateh sebagai Hafiz 
* Kismah Johar sebagai Mak Doha
* Zaidi Omar sebagai Fuad
* Norlia Ghani sebagai Mak Bedah
* Amy
Usul tidak percaya terhadap Imran Khan

Pada 8 Mac 2022, wakil-wakil parti-parti politik pembangkang di Pakistan memfailkan usul undi tidak percaya terhadap Perdana Menteri Imran Khan di Perhimpunan Kebangsaan Pakistan. Parti-parti pembangkang yang bersatu di bawah perikatan Gerakan Demokratik Pakistan (PDM) mencuba membuang Khan daripada jawatan, sambil menuduh rejim kacukannya yang dikatakan tadbir urus yang lemah, pemangsaan politik lawan, dan salah urus ekonomi dan dasar luar negeri. Khan mengatakan bahawa Amerika Syarikat di sebalik "konspirasi asing" untuk menggulingkannya dalam perubahan rejim, dan bahawa beliau mempunyai bukti bertulis yang menjadi bukti ini. Tuduhan ini dinafikan oleh kerajaan A.S..

## Lihat juga

* Krisis politik Pakistan 2020–2022

## Rujukan
Panca Persada

**Panca Persada** ialah sebuah binaan bertingkat yang digunakan dalam istiadat diraja di beberapa buah negeri di Malaysia seperti Perak dan Negeri Sembilan. Ia dibina bertingkat-tingkat dan tingkat teratas merupakan tempat bersemayam bagi raja.

## Sejarah, bentuk dan kegunaan

### Negeri Sembilan
Panca Persada di Negeri Sembilan ialah tempat bersemayam khas bagi Yang di-Pertuan Besar apabila berada di luar istana dalam satu-satu istiadat di Wilayah Adat Lingkungan. Semasa pemerintahan Yamtuan Seri Menanti, panca persada terletak di Tanjung Beringin, manakala istana raja ketika itu ialah Istana Ampang Rambai. Semasa pemerintahan Yamtuan Muhammad, istana lama telah dibina. Semasa baginda dilantik sebagai Yamtuan Negeri Sembilan, Panca Persada masih lagi terletak di Tanjung Beringin. Apabila Istana Besar Seri Menanti siap dibina pada tahun 1930, Panca Persada baru telah dibina di Seri Menanti. Antara istiadat yang menggunakan panca persada ialah Istiadat Bersiram dalam istiadat perkahwinan diraja atau pertabalan.

### Perak
Panca Persada di Perak juga ialah tempat bersemayam bagi Sultan. Ia digunakan dalam istiadat bersiram diraja semasa siri perayaan istiadat tabal raja ataupun kerana bersiram dua pengantin diraja sebagai mengakhiri kerja perkahwinan.
Panca Persada negeri Perak berkonsepkan piramid seperti binaan Borobudur dan dibina untuk pertabalan Sultan Perak dengan setiap tingkat diwarnakan dengan warna bendera negeri Perak iaitu putih, kuning dan hitam.

Panca Persada pada asalnya dibina di tengah-tengah Sungai Perak, sebelum dibina di perkarangan Istana Iskandariah.

## Rujukan
Barisan Polisario

**Barisan Polisario**, **Frente Polisario**, **FRELISARIO** atau ringkasnya **POLISARIO**, daripada singkatan bahasa Sepanyol  (**Barisan Popular untuk Pembebasan [[Saguia el-Hamra]] dan [[Río de Oro]]**), (dalam , dalam ), ialah gerakan pembebasan nasionalis Sahrawi pemberontak yang menuntut Sahara Barat.

## Lihat juga
*Sejarah Sahara Barat
*Intifada Kemerdekaan (Sahara Barat)
*Hubungan luar negeri Maghribi
*Politik Sahara Barat
*Intifada Zemla

## Rujukan

### Sumber
* 

## Bacaan lanjut
*Jarat Chopra, *United Nations Determination of the Western Saharan Self* (Norwegian Institute of Foreign Affairs 1994)
*Tony Hodges, *Western Sahara. The Roots of a Desert War* (Lawrence & Hill 1983)
*Leo Kamil, *Fueling the Fire. U.S. policy & the Western Sahara Conflict* (Red Sea Press 1987)
*Anthony G. Pazzanita & Tony Hodges, *Historical dictionary of Western Sahara* (2nd ed. Scarecrow Press 1994)
*Toby Shelley, *Endgame in the Western Sahara* (Zed Books 2004)
*Forced Migration Organization: FMO Research Guide Bibliography

## Pautan luar

*The Association for a Free & Fair Referendum in Western Sahara
*R.A.S.D. Foreign minister critical response to the supposed independent ESISC's report
*Michael Palin's visit to Smara Refugee Camp
*The self determination process of the former Spanish Sahara
Imamku Okey

***Imamku Okey*** merupakan sebuah siri drama televisyen Malaysia 2022 arahan Harris Fadzillah  dibintangi oleh Ashraf Muslim dan Sharifah Husna. Siri ini memulakan tayangan perdana di Slot Drama Okey, TV Okey bermula 29 Mac 2022 menggantikan *Pelangi Kalabakan*. 

## Sinopsis
Adam yang selesa membujang dipaksa berkahwin dengan gadis pilihan ibunya. 

## Pelakon
### Pelakon utama
* Ashraf Muslim Sebagai Adam
* Sharifah Husna Sebagai Aishah
### Pelakon pembantu
* Hanna Aqeela Sebagai Suraya
* Safwan Nazri Sebagai Kamal
* Zaidi Omar Sebagai Pak Mail
* Liza Abdullah Sebagai Mak Dah
* Shaharuddin Thamby Sebagai Pak Hassan
* Rosnah Johari Sebagai Mak Som
* Didie Alias Sebagai Mak Yam
* Ozlynn Waty Sebagai Aloya
* Annie Mosha Sebagai Umi
* Beego Sebagai Rashid
* Anne Abdullah Sebagai Kak Kiah
* Aidil Aziz Sebagai Amir
* Afifah Nasir Sebagai Amira
* Halim Radzi Sebagai Hadi
* Mubarak Majid Sebagai Pak Su
* Suraiya Hussin Sebagai Mak Su
* Inaz Sofea Sebagai Usha
* Zazly Baginda Sebagai Datuk Mus
* Charlie Numan Salleh Sebagai Datuk John 
* Sazrin Zailani Sebagai Tuan Jamal

### Pelakon kanak-kanak
* Rayyana Rayqa Sebagai Iman
* Meor Danish Sebagai Adam Kecil
* Nur Husnina Qaisara Sebagai Aishah Kecil
* Qhaireen Qhairiena Sebagai Rina
* Qaseh Qhairiena Sebagai Qaseh
* Nia Athalia Abdul Hanna Sebagai Baby

### Pelakon tambahan
* Elly Suhaili Sebagai Mak Kam
* Naim Shamsul Sebagai Halim
* Farid Mohd Sebagai Doktor Ismail
* Ahnaf Abu Bakar Sebagai Doktor Iman
* Yusri Saleh Sebagai Doktor Adam
* Kamisah Hj Abd Sebagai Timah
* Hairul Aziz Sebagai Harris
* Muhd Firdaus Ahmad Sebagai Idris
* Rosnani Ismail Sebagai Puan Enom
* Nordayana Abu Ehsan Sebagai Doktor
* Umi Aiqa Sebagai Gadis Kucing

## Rujukan